
Οδηγίες 
για την καταχώρηση οργανισμού στο Μητρώο EMAS

Η αίτηση ενός οργανισμού για εγγραφή στο Μητρώο EMAS θα πρέπει να συνοδεύεται από τα ακόλουθα:
1. Επικυρωμένη περιβαλλοντική δήλωση από το φορέα επαλήθευσης με πρωτότυπη υπογραφή του επαληθευτή σε κάθε σελίδα. 
1. Πλήρως συμπληρωμένο έντυπο με τις ελάχιστες απαιτούμενες πληροφορίες για την καταχώρηση σύμφωνα με το παράρτημα VI του κανονισμού. 
1. Αντίγραφα των αδειών λειτουργίας και περιβαλλοντικών αδειοδοτήσεων σε ισχύ. Οι άδειες αυτές, ανάλογα με τη δραστηριότητα του οργανισμού, και εφόσον το απαιτεί η περιβαλλοντική νομοθεσία, μπορεί να είναι: άδεια λειτουργίας, απόφαση έγκρισης περιβαλλοντικών όρων, πρότυπες περιβαλλοντικές δεσμεύσεις, άδεια συλλογής/μεταφοράς στερεών αποβλήτων, πιστοποιητικό πυροπροστασίας, άδεια χρήσης νερού, αντίγραφα συμβάσεων με αδειοδοτημένες εταιρείες ή/και εγκεκριμένα συστήματα εναλλακτικής διαχείρισης αποβλήτων και άλλων προϊόντων (π.χ. συσκευασιών, ηλεκτρικού και ηλεκτρονικού εξοπλισμού, συσσωρευτών, ορυκτελαίων).
1. Αντίγραφα παραστατικών διαχείρισης αποβλήτων.
Ο φάκελος με τα παραπάνω δικαιολογητικά θα πρέπει να κατατεθεί σε έντυπη μορφή στο πρωτόκολλο της Διεύθυνσης Διαχείρισης Φυσικού Περιβάλλοντος και Βιοποικιλότητας,
Τμήμα Περιβαλλοντικών Πιστοποιήσεων (Ταχ. δ/νση: Πατησίων 147, 11251, Αθήνα).
Ο φάκελος με τα δικαιολογητικά θα πρέπει επίσης να περιέχει usb stick με το όνομα του οργανισμού το οποίο να περιέχει την περιβαλλοντική δήλωση σε αρχείο pdf κατευθείαν από  το Word αρχείο (χωρίς υπογραφές) και μέγεθος μικρότερο από 9 ΜΒ. Το usb stick θα πρέπει επίσης να περιέχει το σύνολο των δικαιολογητικών που θα καταθέσει ο οργανισμός σε ηλεκτρονική μορφή. 
Διευκρινίζεται ότι δεν υπάρχουν τέλη καταχώρησης ή ανανέωσης εγγραφής στο Μητρώο EMAS. Τα έξοδα των οργανισμών αφορούν την προετοιμασία του φακέλου και την επικύρωση της περιβαλλοντικής δήλωσης από διαπιστευμένο επαληθευτή περιβάλλοντος.
Συνίσταται η προσεκτική ανάγνωση του Κανονισμού EMAS (ΕΚ)  1221/2009 όπως τροποποιήθηκε από τους Κανονισμούς (ΕΕ) 2017/1505 και (ΕΕ) 2018/2026 προκειμένου η προετοιμασία του φακέλου να ακολουθήσει τις απαιτήσεις του Κανονισμού.
Στον ιστοχώρο της Ευρωπαϊκής Επιτροπής για το EMAS [URL] υπάρχουν διαθέσιμα Τομεακά Έγγραφα Αναφοράς (Sectoral Reference Documents) με επιπλέον πληροφορίες για συγκεκριμένους τομείς δραστηριότητας.

· Νομοθεσία για την εφαρμογή του EMAS στην Ελλάδα : [URL]

